Népi játszóház és alkotótábor

( július 18-22.)

1-4.évfolyam

Táborvezető: Veress Attiláné, segítők: Veres Gyöngyi, Pethő Csilla, Vass Vera

Hihetetlen érdeklődés mutatkozott a tábor iránt. A max 30 főre tervezett táborlétszámot feljebb engedtük, de végül 43 apróságnál meg kellett húznunk a határt, és a további jelentkezőknek már nemet kellett mondanunk. A négy tanítót segítette 3 TESZI-s lány is (Veress Luca, Lányi Laura és Kalmár Rozina). Számíthattunk rájuk az előkészületeknél, a pakolásnál, takarításnál, valamint a kézműves foglalkozásoknál, vagy épp a mentes fagyi beszerzéseknél.

A nagy létszám miatt csoprtokra bontottuk a a csapatot, volt egy 1-2. és egy 3-4. évfolyamos társaság, amin belül logisztikáztunk, hogy legyünk a leghatékonyabbak. Az első napunk izgalmasra sikeredett, mivel váratlanul órákig nem volt víz, de feltaláltuk magunkat és a karbantartók is megvárták a zárással a reggelit követő mosdós ügyleteket. Utána pedig indult a logikai játék, kit melyik emeletre küldjünk, melyik tartályban lehet még víz, de a gyerekeknek ez is egy kaland volt, csak mi izgultunk.

Rengeteg csodás alkotás született. Készítettünk karika elkapó játékot, melynek gúzskarikáját peddignádból megunk fontuk. Egész nap ezzel játszottak, gyakoroltak a gyerekek, majd következett a verseny versenybírákkal, számlálókkal. Készítettünk ékszertartót, szappantartót agyagból, mely fazekasműhelyben ki lett égetve és zöld mázat kapott. A kisebbek gyékényből, a nagyobbak csuhéból készítettek levendulaszoknyás babát. Nemezeltünk karkötőt, virágot, nyakláncot, szőttünk szövőkereten, csodás csuhévirágok, fonalból csomózási technikávak készült karkötők készültek.

Ellátogattunk a Skanzenba, ahol két csapatra oszlottunk., és egy-egy múzeumpedagógiai foglalkozáson vettünk részt.

A kisebbek a Játékudvar című foglalkozás keretein belül bekukkanthattunk egy parasztház helyiségeibe, kinyomozva kik, hányan, milyen korú gyerekek lakhatták annak idején majd az összes korabeli népi játékot kipróbálhattunk. Csülközhettünk, várhódítót játszottunk, lehetett gólyalábakon , mocsárjárón, parasztsín lépegetni .

A nagyobbak a korabeli falusi iskola padjaiba ülhettek be palatáblára írhattak palavesszővel, megtanulták az összes regulát,” kaptak” körmöst, tenyerest...

Majd nagyon finom bodza, levendula szörpöt kóstolhattunk Margit néni prtáján Minden egyes ponton agyondicsértek bennünket, kérdezték, honnan jöttünk. A falusi iskola muzeológusa külön kért egy képet a hosszú pályafutása alatti legfegyelmezettebb és legokosabb, tájékozottabb csoportjáról.

Gyöngyi el is küldte a megadott címre, az erre érkezett válsazlevelet csatolom, hogy ti is lássátok és örüljetek, milyen világra szóló csapatunk van. A múzeum csárdájában költöttük el a finom ebédünket, nagyot játszottunk, majd a nagy melegből a hűvös különbuszunkkal visszatértünk a Patrona falai közé.